
RAPORT DE SPECIALITATE
privind declararea ca fiind de utilitate publică a lucrarilor reprezentate de Strada 1 nou propusă, Strada 2 nou propusă si parcarea înierbată cu 2 niveluri subterane prevazute prin PUZ – „Modernizare şi extindere S.C.M.U. Timişoara şi parcare subterană înierbată fără diminuarea suprafeţei verzi a Parcului Botanic” 




              Având în vedere Referatul de aprobare  nr.SC2020-19792/28.08.2020 al Primarului Municipiului Timișoara și Proiectul de hotărâre privind declararea ca fiind de utilitate publică a lucrarilor reprezentate de Strada 1 nou propusă, Strada 2 nou propusă si parcarea înierbată cu 2 niveluri subterane prevazute prin PUZ – „Modernizare şi extindere S.C.M.U. Timişoara şi parcare subterană înierbată fără diminuarea suprafeţei verzi a Parcului Botanic” ;
  Facem următoarele precizări:
            Prin Hotărârea Consiliului Local al Municipiului Timişoara nr.224 din data de 19.06.2020 s-a declararat ca fiind de utilitate publică terenul din Timişoara afectat de ,,Stradă nou propusă subterană S=964 mp si supraterană 405,15 mp” prin PUZ – „Extindere şi modernizare Spitalul Clinic Municipal de Urgenţă Timişoara şi Parcare subterană” .
 Totodată, prin Hotărârea Consiliului Local al Municipiului Timişoara nr.330 din 20.08.2020 s-a declarat ca fiind de utilitate publică terenul din Timisoara afectat de ,,Stradă 2 nou propusă S=2177 mp (suprateran = 1022 mp + subteran = 775 mp + rampa 3 = 174 mp + parcaje supraterane = 206 mp)” prin PUZ – „Extindere şi modernizare Spitalul Clinic Municipal de Urgenţă Timişoara şi Parcare subterană”.
Prin adresa cu numărul 01/31.07.2020, Atelierul Arhitext SRL în calitate de proiectant pentru realizarea PUZ-ului de mai sus a solicitat întocmirea unui proiect de hotărâre prin care lucrarile reprezentate de Strada 1 nou propusă, Strada 2 nou propusă si parcarea înierbată cu 2 niveluri subterane prevazute prin PUZ-ul mai sus amintit sa fie declarate de utilitate publică.
Consiliul Local al Municipiului Timişoara, prin Hotărârea nr. 557/30.10.2018, şi-a dat acordul asupra realizării unei parcări subterane pe terenul înscris în CF nr. 446217 Timişoara, nr. top 446217, în suprafaţă de  14817 mp,  proprietatea Municipiului Timişoara, pentru elaborare PUZ - „Modernizare şi extindere S.C.M.U. Timişoara şi parcare subterană înierbată fără diminuarea suprafeţei verzi a Parcului Botanic” .
             De asemenea, denumirea corecta a Planului Urbanistic Zonal este, conform adresei de mai sus, PUZ  “Modernizare si extindere S.C.M.U. Timişoara şi parcare subterană înierbată fără diminuarea suprafeţei verzi a Parcului Botanic”
 Prin HCLMT nr. 575/16.11.2018 pentru modificarea şi completarea Hotărârii Consiliului Local al Municipiului Timișoara nr. 557/30.10.2018 - privind acordul Consiliului Local al Municipiului Timişoara asupra  realizării unei parcări pe terenul înscris în CF nr. 446217 Timişoara,  pentru elaborare PUZ - „Extindere şi modernizare Spitalul Clinic Municipal de Urgenţă Timişoara şi Parcare subterană”, s-a modificat şi completat art. 1 alin. (1) din Hotărârea CLMT nr. 557/30.10.2018, astfel: „Se dă acordul asupra realizării unei parcări subterane pe terenul înscris în CF nr. 446217 Timişoara, nr. top 446217, în suprafaţă de  14817 mp, CF nr. 443638 Timişoara, nr. top 443638, în suprafaţă de  3.866 mp,  proprietatea Municipiului Timişoara şi CF nr. 445486 Timişoara, nr. top 445486, în suprafaţă de  77.841 mp (parţial – numai pentru suprafaţa de teren care va fi afectat de realizarea parcării),  proprietatea Municipiului Timişoara, pentru elaborare PUZ - „Extindere şi modernizare Spitalul Clinic Municipal de Urgenţă Timişoara şi Parcare subterană”, conform Anexei şi a Profilelor longitudinale anexate”.
Prin PUZ-ul de mai sus se propune realizarea a doua străzi, in suprafata de: Strada 1 nou propusă  S= 1103 mp, respectiv Strada 2 nou propusă S= 2177 mp, precum si a unei parcări înierbate cu 2 niveluri subterane. 
           În conformitate cu prevederile OUG nr. 195/2002, autorităţile administraţiei publice locale stabilesc reglementari referitoare la regimul de acces şi circulaţie, staţionare şi parcare pentru diferite categorii de vehicule. In acest sens, in vederea îndeplinirii angajamentelor asumate de municipalitatea timişoreană în domeniul îmbunătăţirii infrastructurii şi funcţionalităţii spaţiilor publice, precum şi ridicării standardelor privind modernizarea urbanistică şi optimizarea economică a întregului cvartal studiat prin PUZ, Spitalul Clinic Municipal de Urgenţă Timişoara are în programul de investiţii lucrări de modernizare şi extindere a spitalului, realizare unei străzi si a unor locuri de parcare.
Precizăm ca terenurile pe care urmeaza a se realiza investiţiile arătate mai sus  sunt situate in intravilanul localitatii. Din examinarea CF nr. 446217, CF nr. 445486 Timişoara şi CF nr. 443638 Timişoara rezultă ca proprietar pe terenuri este Municipiului Timişoara, domeniu public. 
            Arătăm, totodată,  că Agentia pentru Protectia Mediului Timis, referitor la solicitarea de emitere a acordului de mediu pentru proiectul “„Extindere şi modernizare Spitalul Clinic Municipal de Urgenţă Timişoara şi Parcare subterană” ne transmite ca aceasta va fi posibila numai in situatia în care se va prezenta dovada din care să reiasă că străzile nou propuse  şi parcarea constituie “utilitate publică”.
            In conformitate cu prevederile art. 2 alin.1 din Legea nr. 255/2010, sunt declarate de utilitate publica lucrările de construcţie, reabilitare şi modernizare de drumuri de interes naţional, judeţean şi local. In sensul art. 2 alin. 3 din O.G. nr.43/1997 „..fac parte integrantă din drum: ampriza şi zonele de siguranţă, suprastructura şi infrastructura drumului, podurile, podeţele, şanţurile, rigolele, viaductele, pasajele denivelate, zonele de sub pasajele rutiere, tunelurile şi alte lucrări de artă, construcţiile de apărare, protecţie şi consolidare, trotuarele, pistele pentru ciclişti, locurile de parcare, oprire şi staţionare, staţiile de taxare, bretelele de acces, drumurile tehnologice amenajate pentru întreţinerea autostrăzilor, indicatoarele de semnalizare rutieră şi alte dotări pentru siguranţa circulaţiei, sistemele inteligente de transport şi instalaţiile aferente, spaţiile de serviciu sau control, spaţiile cuprinse în triunghiul de vizibilitate din intersecţii, spaţiile cuprinse între autostradă şi/sau drum şi bretelele de acces, sistemele pentru protecţia mediului, terenurile şi plantaţiile din zona drumului şi perdelele de protecţie, mai puţin zonele de protecţie.” 
[bookmark: do|caII|ar6|pa1]	Legea nr. 33/1994 privind exproprierea pentru cauza de utilitate publică la art. 6, precizează că, sunt de utilitate publică lucrările privind: prospecţiunile şi explorările geologice; extracţia şi prelucrarea substanţelor minerale utile; instalaţii pentru producerea energiei electrice; căile de comunicaţii, deschiderea, alinierea şi lărgirea străzilor; sistemele de alimentare cu energie electrică, telecomunicaţii, gaze, termoficare, apă, canalizare; instalaţii pentru protecţia mediului; îndiguiri şi regularizări de râuri, lacuri de acumulare pentru surse de apă şi atenuarea viiturilor; derivaţii de debite pentru alimentări cu apă şi pentru devierea viiturilor; staţii hidrometeorologice, seismice şi sisteme de avertizare şi prevenire a fenomenelor naturale periculoase şi de alarmare a populaţiei, sisteme de irigaţii şi desecări; lucrări de combatere a eroziunii de adâncime; clădirile şi terenurile necesare construcţiilor de locuinţe sociale şi altor obiective sociale de învăţământ, sănătate, cultură, sport, protecţie şi asistenţă socială, precum şi de administraţie publică şi pentru autorităţile judecătoreşti; salvarea, protejarea şi punerea în valoare a monumentelor, ansamblurilor şi siturilor istorice, precum şi a parcurilor naţionale, rezervaţiilor naturale şi a monumentelor naturii; prevenirea şi înlăturarea urmărilor dezastrelor naturale - cutremure, inundaţii, alunecări de terenuri; apărarea ţării, ordinea publică şi siguranţa naţională.
               De asemenea, in conformitate cu prevederile art. 18 alin. 6 din Legea nr.24/2007 privind reglementarea şi administrarea spaţiilor verzi din intravilanul localităţilor, schimbarea destinatiei terenurilor inregistrate ca spatii verzi se poate face numai pentru lucrarile de utilitate publică aprobate conform legislaţiei in vigoare.
           Prin urmare, se impune abrogarea HCLMT nr. 224/19.06.2020 şi HCLMT nr. 330/20.08.2020 si emiterea unei noi hotărâri in condiţiile de mai sus, care să conţină denumirea corecta de PUZ – „Modernizare şi extindere S.C.M.U. Timişoara şi parcare subterană înierbată fără diminuarea suprafeţei verzi a Parcului Botanic” şi prin care lucrările sa fie declarate de utilitate publică.
              Având în vedere prevederile legale expuse în prezentul raport, apreciem că proiectul de hotărâre privind declararea ca fiind de utilitate publică a declararea ca fiind de utilitate publică a lucrarilor reprezentate de Strada 1 nou propusă, Strada 2 nou propusă si parcarea înierbată cu 2 niveluri subterane prevazute prin PUZ – „Modernizare şi extindere S.C.M.U. Timişoara şi parcare subterană înierbată fără diminuarea suprafeţei verzi a Parcului Botanic”, îndeplinește condițiile pentru a fi supus dezbaterii și aprobării plenului consiliului local.


	DIRECTOR,
	
	ŞEF SERVICIU T.,

	CULIŢĂ  CHIŞ
	
	ADRIAN COLOJOARĂ

	
	
	

	 ŞEF BIROU B.G.M.P.E.,
	
	CONSILIER B.G.M.P.E.,

	 NASTASIA POP
	
	TEODORA GENTIMIR




image1.jpeg




